
	Comisia pentru buget, finanţe şi bănci
	
	Bucureşti,      26.02.2007  

Nr. 22/843


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.87/2006 pentru modificarea şi completarea Legii nr.32/2000 privind activitatea de asigurare şi supraveghere a asigurărilor, cu care comisia noastră a fost sesizată în fond cu adresa Biroului Permanent nr.PL.X 988   din 27 decembrie 2006.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă 

a Guvernului nr.87/2006 pentru modificarea şi completarea Legii nr.32/2000 

privind activitatea de asigurare şi supraveghere a asigurărilor
Cu adresa nr.PL.X 988 din 27 decembrie 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.87/2006 pentru modificarea şi completarea Legii nr.32/2000 privind activitatea de asigurare şi supraveghere a asigurărilor.
La întocmirea raportului s-a avut  în vedere  avizul Consiliului Legislativ precum şi avizul favorabil al Comisiei juridice, de disciplină şi imunităţi.

Prezentul proiect de Lege are ca obiect de reglementare modificarea şi reglementarea Legii nr.32/2000 privind activităţile de asigurare şi supraveghere a asigurărilor, cu modificările şi completările ulterioare.


Intervenţiile legislative vizează redefinirea sintagmelor „agent de asigurare subordonat” şi „bancassurance”, precum şi introducerea unor dispoziţii derogatorii de la lege, astfel încât asigurătorii să poată desfăşura şi activitatea de administrare a fondurilor de pensii facultative iar brokerii de asigurare/reasigurare să poată intermedia şi produse ale fondurilor de pensii facultative. 

Se consideră imperios necesar, să se realizeze armonizarea legilor care reglementează sectoarele care compun domeniul financiar-bancar astfel încât să se reflecte modul de interacţionare a entităţilor în acest domeniu.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor doamna Angela Toncescu, Preşedintele Comisiei de Supraveghere a Asigurărilor, domnul Baltă Tudor, vicepreşedintele aceleiaşi instituţii, domnul Doică Cătălin, Secretar de Stat al Ministerului Finanţelor Publice.
La lucrările comisiei au participat 17 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi. 

Proiectul de Lege a fost adoptat de Senat în şedinţa din data de 14 decembrie 2006 ca primă Cameră sesizată.
 Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
În urma dezbaterii proiectului de Lege privind aprobarea Ordonanţei de urgenţă a Guvernului nr.87/2006 pentru modificarea şi completarea Legii nr.32/2000 privind activitatea de asigurare şi supraveghere a asigurărilor, în şedinţa din data de              20.02.2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


                    Expert:

Luminiţa Popescu

